I 1876 tok Fritz opp sin sønn Carl Fredrik Lorck i handelshuset, hvor han vel ble værende frem til han ble revisor i Norges Bank i 1894. Det året gikk også handelshuset konkurs, men fikk en akkordordning. Siden 1880-årene hadde konkursene rammet det lite omstillingsdyktige Søgadepatrisiatet. Fritz Lorck bodde i Lorckgården frem til sin død i 1901, men var, til tross for arv, «i praksis ingen velholden mann».